bløgging
Store norske leksikon,Teknologi og industri,Fiskeri og havbruk,Norske fiskerier
Bløgging er det å skjære fisk slik at blodet renner av den. Ifølge Nærings- og fiskeridepartementets forskrift av 1. september 2013 om kvalitet på fisk og fiskevarer, med hjemmel i matloven, skal fartøy som driver fangst av fisk som er påbudt bløgget, ha utstyr som ivaretar best mulig utblødning.
Bløgging kan utføres på en av følgende måter: Overskjæring av strupen (kverken), kalt strupekutt  Overskjæring av blodåren fra hjertet til gjellene, kalt ensnittsmåten  Overskjæring av de to hovedblodårene fra gjellene på hver side av ryggbeinet (snitt under gjellelokk inntil ryggbein), kalt tosnittsmåten  Overskjæring av gjellebuene (for oppdrettsfisk) All fisk skal tømmes for blod i takt med opptak. Følgende fiskearter og anvendelser er fritatt for bløgging: Breiflabb, brisling, hestemakrell, kolmule, lodde, makrell, pigghå, polartorsk, skate, sil, sild, strømsild, uer, vassild, skolest, øyepål, og ål. Direktehåvet, notfanget sei under 58 cm (målt fra snutespiss til enden av spordens ytterste stråler) som skal brukes til salting og henging, er også fritatt for bløgging. I norsk havbruk er det også krav om at fisken bløgges før den slaktes og eventuelt bearbeides eller pakkes. I havbruk kan bløgging skje ved slakteriet umiddelbart etter at fisken tas opp fra en ventemerd, eller ombord på en bløggebåt, som bløgger fisken ved oppdrettsanlegget. Bløggebåter er spesialiserte frakteskip som bløgger fisken med bløggemaskiner, og som frakter den bløggede fisken fra fiskeoppdrettsanlegget til slakteriet. Les mer i Store norske leksikon fiske fiskeoppdrett Eksterne lenker Forskrift om kvalitet på fisk og fiskevarer Matloven